[pic] | EUROOPAN YHTEISÖJEN KOMISSIO |

Bryssel 26.10.2006

KOM(2006) 642 lopullinen

KOMISSION KERTOMUS NEUVOSTOLLE

varainhoitovuotta 2004 koskevien vastuuvapauden myöntämispäätösten seurannasta (tiivistelmä) - neuvoston suositukset{SEK(2006) 1377}

SISÄLLYSLUETTELO

JOHDANTO 3

I. Yleistä talousarviota koskeva neuvoston suositus 4

a) Johdanto (komission valmisteluasiakirja, 1–5 kohta) 4

b) Tarkastuslausuma ja sen perustana olevat tiedot

(komission valmisteluasiakirja, 6–12 kohta) 4

c) Talousarviohallinto (komission valmisteluasiakirja, 13–16 kohta) 5

d) Tulot (komission valmisteluasiakirja, 17–20 kohta) 5

e) Yhteinen maatalouspolitiikka (komission valmisteluasiakirja, 21–28 kohta) 6

f) Rakennetoimet (komission valmisteluasiakirja, 29–37 kohta) 6

g) Sisäiset politiikat, myös tutkimus (komission valmisteluasiakirja, 38–42 kohta) 7

h) Ulkoiset toimet (komission valmisteluasiakirja, 43–45 kohta) 7

i) Liittymistä valmisteleva tuki (komission valmisteluasiakirja, 46–48 kohta) 8

j) Hallintomenot (komission valmisteluasiakirja, 49–52 kohta) 8

k) Rahoitusvälineet ja pankkitoiminta (komission valmisteluasiakirja, 53–54 kohta) 8

II. erillisvirastoihin liittyvät suositukset(komission valmisteluasiakirja, 55–57 kohta) 8

III. Päätelmät varainhoitovuotta 2003 koskevan vastuuvapauden myöntämismenettelyn seurannasta (komission valmisteluasiakirja, 58–63 kohta) 9

IV. Tilintarkastustuomioistuimen erityiskertomukset(komission valmisteluasiakirja, 64–79 kohta) 9

JOHDANTO

EY:n perustamissopimuksen 276 artiklassa ja Euratomin perustamissopimuksen 180 b artiklassa määrätään seuraavaa: ”Komissio ryhtyy kaikkiin aiheellisiin toimiin ottaakseen huomioon Euroopan parlamentin sen vastuuvapauden myöntämistä koskevissa päätöksissä tai muussa yhteydessä menojen käytöstä esittämät huomautukset sekä ne huomiot, jotka on liitetty vastuuvapauden myöntämisestä annettuihin neuvoston suosituksiin. Komissio antaa Euroopan parlamentin tai neuvoston pyynnöstä kertomuksia toimenpiteistä, jotka on toteutettu näiden huomautusten ja huomioiden perusteella, ja erityisesti ohjeista, jotka on annettu talousarvion toteuttamisesta vastuussa oleville. Nämä kertomukset toimitetaan myös tilintarkastustuomioistuimelle”[1].

Komissio on tämän mukaisesti valmistellut seurantakertomukset, jotka liittyvät 14. maaliskuuta 2006 annettuun neuvoston asetukseen ja päätöslauselmiin, joista Euroopan parlamentti äänesti 27. huhtikuuta 2006. Tässä seurantakertomuksessa käsitellään neuvoston suosituksia, jotka liittyvät varainhoitovuotta 2004 koskevaan vastuuvapauden myöntämismenettelyyn. Parlamentin suosituksia, jotka liittyvät varainhoitovuotta 2004 koskevaan vastuuvapauden myöntämismenettelyyn, käsitellään erillisessä seurantakertomuksessa[2].

Tiivistelminä kaikilla EU:n virallisilla kielillä julkaistavia seurantakertomuksia täydennetään komission valmisteluasiakirjoilla, joissa annetaan yksityiskohtaiset vastaukset kaikkiin neuvoston ja parlamentin esittämiin suosituksiin. Vastauksissa mainitaan ne toimet, joita komissio on aikeissa toteuttaa tai jo toteuttanut, sekä suositukset, joihin komissio ei aio vastata tai pysty vastaamaan. Käännösmäärien rajoituksen vuoksi yksityiskohtaiset valmisteluasiakirjat julkaistaan englanniksi, ranskaksi ja saksaksi. Tiivistelmäkertomuksen kussakin luvussa esitetään viitteet valmisteluasiakirjaan sisältyvien suositusten numeroihin.

Komissio on todennut, että vuoden 2004 vastuuvapauden myöntämiseen sisältyy 79 neuvoston komissiolle osoittamaa suositusta. Komissio katsoo, että 38 suosituksen osalta edellytetyt toimenpiteet on jo toteutettu ja se suostuu toteuttamaan ne 39 muun suosituksen osalta. Komissio ei voi hyväksyä kahta suositusta eikä sen vuoksi toteuta suositettuja toimenpiteitä[3].

I. YLEISTÄ TALOUSARVIOTA KOSKEVA NEUVOSTON SUOSITUS

A) Johdanto (komission valmisteluasiakirja, 1–5 kohta)

KOMISSIO ON NEUVOSTON LAILLA PETTYNYT SIITÄ, ETTEI TILINTARKASTUSTUOMIOISTUIN MYÖSKÄÄN VUONNA 2004 VOINUT ANTAA TARKASTUSLAUSUMAA SUURIMMASTA OSASTA MENOJA. TÄMÄN VUOKSI KOMISSIO ON OTTANUT KÄYTTÖÖN TOIMINTASUUNNITELMAN YHDENNETYN SISÄISEN VALVONNAN KEHYKSEN LUOMISEKSI (KOM(2006) 9). TOIMINTASUUNNITELMAN TAVOITTEENA ON VARMISTAA, ETTÄ SEURANTAJÄRJESTELMÄT JA TARKASTUKSET OVAT KÄYTÖSSÄ, MAKSUIHIN LIITTYVÄT LAITTOMUUDEN JA SÄÄNTÖJENVASTAISUUDEN RISKIT PYSYVÄT KOHTUULLISINA JA TILINTARKASTUSTUOMIOISTUIN SAA RIITTÄVÄN VARMUUDEN TÄSTÄ.

Toimintasuunnitelma sisältää 16 toimenpidettä, jotka on jaettu neljään laajaan aihepiirin mukaiseen ryhmään. Tarkoituksena on yksinkertaistaa ja yhdenmukaistaa valvontamenettelyjä hyödyntämällä tietoa yhteisesti ja käyttämällä yhtenäistä tarkastusmallia, jotta käytössä olevat rajalliset valvontaresurssit voidaan kohdentaa paremmin. Ensisijaiset toimenpiteet on nyt aloitettu, ja toisia, jotka riippuvat aiempien toimenpiteiden tuloksista, kehitetään vuoden 2007 aikana. Vuoden 2009 alkuun mennessä odotetaan saavutetun riittävää kehitystä. Ensimmäinen puolen vuoden välein tehtävä edistymistä koskeva tilannekatsaus Euroopan parlamentille ja neuvostolle annettiin 19. heinäkuuta 2006 (SEK(2006) 1001).

b) Tarkastuslausuma ja sen perustana olevat tiedot (komission valmisteluasiakirja, 6–12 kohta)

KOMISSION TOIMINTASUUNNITELMASSA YHDENNETYN SISÄISEN VALVONNAN KEHYKSEN LUOMISEKSI ASETETAAN YKSINKERTAISTAMINEN SEURAAVAN OHJELMAKAUDEN TAVOITTEEKSI. KOMISSION EHDOTUKSESSA SEITSEMÄNNEN PUITEOHJELMAN OSALLISTUMISSÄÄNNÖIKSI TODETAAN, ETTÄ KIINTEÄMÄÄRÄISTEN MAKSUJEN (MM. YKSIKKÖKUSTANNUSTAULUKOT) JA KERTAKORVAUSTEN KÄYTTÖÄ ON LISÄTTÄVÄ VARAINHOITOASETUKSEN MUKAISESTI. KOMISSIO EHDOTTAA, ETTÄ TULOJEN JA MENOJEN HYVÄKSYJÄ PÄÄTTÄÄ ARVOLTAAN VÄHÄISTEN SOPIMUSTEN JA AVUSTUSTEN SUHTEEN OMAN RISKINARVIOINTINSA PERUSTEELLA POISSULKEMISPERUSTEIDEN TARKASTAMISEN TARPEESTA. LAINSÄÄTÄJÄN OLISI KIINNITETTÄVÄ TARPEEKSI HUOMIOTA TULEVIEN TARKASTUSTEN TOTEUTETTAVUUTEEN JA NIIDEN KUSTANNUS-HYÖTYSUHTEESEEN, JOTTA MOITTEETON SOVELTAMINEN ON MAHDOLLISIMMAN YKSINKERTAISTA.

Komissio pani vuoden 2005 tiivistelmäkertomuksessa tyytyväisenä merkille vuotuisten toimintakertomusten tason yleisen paranemisen: ne ovat aiempaa kohdennetumpia ja yksiselitteisempiä. Tämä on tulosta ohjauksen tehostumisesta. Vastuuvelvollisuutta pyrittiin vahvistamaan selkeillä ilmoituksilla sekä arvioilla pääosastojen hallinto-, riski- ja valvontaympäristön ominaispiirteistä ja tunnusmerkeistä sekä lausumissa annettavien vakuutusten tukena olevien hallinto- ja valvontajärjestelmien osatekijöistä ja tuloksista.

Komission toimintasuunnitelman toimen 3 a (valvonnan osatekijöiden erittely) tuloksia harkitaan esitettäviksi vuotuisia toimintakertomuksia koskevassa kiertokirjeessä, jotta sisäisen valvonnan tärkeimmistä tekijöistä ja riskien hallinnasta voidaan tiedottaa tehokkaammin vuoden 2006 toimintakertomuksissa. Raportointia parannetaan myös meneillään olevan vaikuttavuuskriteereitä koskevan työn myötä. Lisäksi tehdään työtä, joka liittyy vuoden 2004 yhteenvedossa esitettyyn, toiminnan laillisuuden ja sääntöjenmukaisuuden tavoitteita ja indikaattoreita koskevaan toimeen.

Tammikuussa 2005 otettiin käyttöön komission uusi kirjanpitojärjestelmä. Komissio vahvisti sen aloitustaseen, joka vietiin vuoden 2005 alustavaan tilinpäätökseen. Nämä tilit esitettiin tilintarkastustuomioistuimelle ajoissa, 31. maaliskuuta 2006, kuten varainhoitoasetuksessa edellytetään.

c) Talousarviohallinto (komission valmisteluasiakirja, 13–16 kohta)

KOMISSIO ON PANNUT MERKILLE, ETTÄ NEUVOSTO ON TYYTYVÄINEN KOMISSION VARAINHOIDON YLEISEEN KEHITYKSEEN. KOMISSION TAVOITTEENA ON ESITTÄÄ TARKAT JA REALISTISET BUDJETTIENNUSTEET PARHAIMMAN SAATAVILLA OLEVAN TIEDON PERUSTEELLA. Vuonna 2005 budjettiarvioiden tarkkuus näkyi maksumäärärahojen täytäntöönpanoasteen merkittävänä kasvuna 98 prosenttiin (rakennetointen osalta 100 prosenttiin).

Komissio on päivittänyt säännöllisesti analyysiään rakennerahastoihin liittyvistä maksamatta olevista maksusitoumuksista ja aikoo jatkaa tätä käytäntöä. Analyyseissä otetaan huomioon viimeisimmät saatavilla olevat sitoumusten toteutumista koskevat tiedot ja odotettavissa olevat tapahtumat. Komissio on viimeisimmässä arviossaan ottanut asianmukaisesti huomioon siirtymisen uuteen ohjelmakauteen. Komission budjettipääosasto julkaisee vuosittain rakennerahastojen talousarvion toteutumisesta analyysin, jossa käsitellään laajalti myös maksamatta olevia sitoumuksia. Vuotta 2005 koskeva analyysi julkaistiin toukokuussa 2006 ja se sisältää myös analyysin n+2 -säännön toimivuudesta. Nykyisellä ohjelmakaudella n+2 –sääntö on jäsenvaltioille vahva kannustin varmistaa, että täytäntöönpano etenee riittävän nopeasti – määrärahat, joita ei toteuteta ajoissa, vapautetaan. Komissio ja jäsenvaltiot ovat tietoisia siitä, että sujuva siirtyminen ohjelmakaudesta toiseen edellyttää jäsenvaltioilta ja komissiolta tarkkuutta sekä ohjelman toteuttamisen turvaamisessa että uusien ohjelmien aloittamiseen liittyvissä lisätöissä.

d) Tulot (komission valmisteluasiakirja, 17–20 kohta)

KOMISSIO ON NEUVOSTON TAVOIN TYYTYVÄINEN SIITÄ, ETTÄ TILINTARKASTUSTUOMIOISTUIN ON JÄLLEEN VUONNA 2004 KATSONUT TILIEN LUOTETTAVUUTEEN JA TULOJEN PERUSTANA OLEVIEN TOIMIEN LAILLISUUTEEN JA SÄÄNTÖJENMUKAISUUTEEN LIITTYVÄN YLEISEN TILANTEEN TYYDYTTÄVÄKSI.

Lisäksi komissio on jo toteuttanut tai toteuttamassa omia tuloja koskevia neuvoston suosittelemia toimia. Komissio on pyytänyt jäsenvaltioita parantamaan sähköisen tulliselvitysjärjestelmän varmistusmenettelyjä. Pidemmällä aikavälillä hankkeessa toteutetaan toimia myös nykyaikaistetun tullikoodeksin käyttöön ottamiseksi vuoteen 2009 mennessä. Uusi koodeksi sisältää selkeämmät ohjeet varmistusmenettelyjen sääntöjen laatimisesta soveltamissäännöksissä.

Sokerimaksujen tarkastuksia on tehty kahdessatoista jäsenvaltiossa vuoden 2004 jälkeen. Vain yhdessä jäsenvaltiossa havaittiin vakavia ongelmia. Uudessa, 1. heinäkuuta 2006 käyttöön otetussa sokerijärjestelmässä on poistettu tuottajille kiintiön osana valmistettujen määrien mukaan maksettu tuotantomaksu. Komissio on vahvistanut uusissa soveltamissäännöissä säännöksiä, jotka koskevat valvontaa ja rikkomistapauksissa sovellettavia seuraamuksia.

Komissio on jatkuvasti yhteydessä jäsenvaltioihin, jotta niiden alv-ilmoituksista poistettaisiin varaumat mahdollisimman nopeasti. Työn vauhti riippuu kuitenkin kansallisten viranomaisten kyvystä löytää ja käyttää parempia tietoja – tai joissain tapauksissa yleensä mitään tietoja – tai soveltuvia/aiempaa soveltuvampia menettelyjä. Komissio ohjaa jäsenvaltioita säännöllisesti näissä asioissa.

Komissio keskustelee jäsenvaltioiden kanssa BKTL-varoihin liittyen kansallisten tilien valvonta- ja tarkastusjärjestelmistä BKTL-komitean kokouksessa vuonna 2006. Komissio tekee vuonna 2007 ehdotuksia parhaiden käytänteiden edistämiseksi.

e) Yhteinen maatalouspolitiikka (komission valmisteluasiakirja, 21–28 kohta)

KOMISSIO ON SITOUTUNUT PUUTTUMAAN JÄLJELLÄ OLEVIIN PUUTTEISIIN NIILLÄ YHTEISEN MAATALOUSPOLITIIKAN ALOILLA, JOITA EI TARKASTETA YHTEISEN HALLINTO- JA VALVONTAJÄRJESTELMÄN KAUTTA. YHTEISTÄ MAATALOUSPOLITIIKKAA UUDISTETTIIN VUONNA 2003 JA VÄLIMEREN TUOTTEIDEN OSALTA VUONNA 2004. TÄMÄ VÄHENTÄÄ KOKONAISRISKIÄ, SILLÄ VUOTEEN 2013 MENNESSÄ HALLINTO- JA VALVONTAJÄRJESTELMÄN PIIRISSÄ ON 89 PROSENTTIA TULOISTA.

Komissio ei aio ilmoittaa pääosastojen vuotuisissa toimintakertomuksissa olevissa pääjohtajan vakuutuksissa erikseen, mitä menoja on jo tarkastettu ja mihin kohdistuu vielä lisätarkistuksia. Koska sääntöjenmukaisuuden tarkastamismenettely on monivuotinen, tällainen erittely olisi varsin mielivaltainen ja ristiriidassa tilien tarkastamis- ja hyväksymismenettelyyn kuuluvan jäsenvaltioiden puolustautumisoikeuden kanssa. Pääosastot kuitenkin vahvistivat selkeästi vuosien 2004 ja 2005 toimintakertomuksissaan pääjohtajan vuotuisen vakuutuksen perusteet. Koko tarkastusketju ja maatalouden pääosaston toimintakertomuksessa tilien tarkastamis- ja hyväksymismenettely on esitetty yksityiskohtaisesti. Näin osoitettiin, millä lailla kyseiset tekijät liittyvät tarkastuslausumaan, joka perustuu kaikkiin pääjohtajan käytettävissä oleviin tietolähteisiin. Lisäksi maatalouden pääosasto esitti vuoden 2005 toimintakertomuksessaan arvion siitä, miten paljon jäsenvaltioilta vaaditaan myöhemmin rahoitusoikaisuja vuosilta 1999–2005. Komissio ilmoittaa myös tilinpäätöksessä niistä määristä, joiden se olettaa olevan vielä perimättä tilien tarkastamis- ja hyväksymismenettelyssä.

Tilintarkastustuomioistuimen havaitsemat heikkoudet eläinpalkkioihin liittyvissä menoissa eivät liity yhteisen hallinto- ja valvontajärjestelmän tehokkuuteen sinänsä. Tuomioistuimen tekemässä suorassa testauksessa ei havaittu merkittäviä virheitä. Havaittu ongelma johtuu pääosin maanviljelijöiden tekemien, hallinto- ja valvontajärjestelmän tarkastuksissa esiin tulleiden virheiden suuresta määrästä erityisesti tietyissä jäsenvaltioissa. Komissio jatkaa yksityiskohtaisempia selvityksiä syistä, joiden vuoksi joissakin jäsenvaltioissa on hallinto- ja valvontajärjestelmän tilastojen mukaan ilmoitettu eläimiä väärin tai liikaa. Se suosittelee tämän jälkeen asianmukaisia toimia.

Vaikka ennakkorahoituksesta on tullut taloudellisesti merkityksetön naudanliha-alaa lukuun ottamatta lähinnä sen valvontatehtävän vuoksi, komissio on toteuttamassa toimia vientitukien ennakkorahoitusjärjestelmän poistamiseksi. Naudanliha-alalla otetaan puolestaan käyttöön vaihtoehtoinen tuotanto- ja varastointijärjestelmä. Toimenpiteiden odotetaan olevan käytössä vuoden 2006 loppuun mennessä.

f) Rakennetoimet (komission valmisteluasiakirja, 29–37 kohta)

RAKENNERAHASTOJEN VALVONTAJÄRJESTELMIÄ TARKISTETTIIN VUONNA 2005 TOIMINTASUUNNITELMAN VALMISTELUN YHTEYDESSÄ. USEIDEN TOIMINTASUUNNITELMAN TOIMIEN TAVOITTEENA ON JÄRJESTELMIEN TEHOKKUUDEN JA TALOUDELLISUUDEN PARANTAMINEN. ERITYISEN TÄRKEITÄ RAKENNERAHASTOJÄRJESTELMIEN KANNALTA OVAT NYKYISTEN TARKASTUSTEN JA VAKUUTUSTEN LAATUANALYYSI (TOIMI 13), JOKA SAADAAN VALMIIKSI VUODEN 2006 LOPPUUN MENNESSÄ, JA TARKASTUSTEN KUSTANNUKSIA KOSKEVA SELVITYS (TOIMI 10), JOKA SAADAAN VALMIIKSI SYYSKUUHUN 2007 MENNESSÄ. KOMISSIO LAATI ALKUVUODESTA 2006 MUISTIOITA HYVISTÄ KÄYTÄNTEISTÄ HALLINNON TEKEMISSÄ RUTIINITARKASTUKSISSA JA MAKSAJAVIRANOMAISTEN TÖISTÄ ENNEN ESITETTYJEN MAKSUPYYNTÖJEN TODENTAMISTA. KYSEISISSÄ ASIAKIRJOISSA ASETETAAN ARVIOINTIPERUSTEITA, JOIDEN ANSIOSTA JÄSENVALTIOT VOIVAT TEHOSTAA TARKASTUKSIA JA VÄLTTÄÄ PÄÄLLEKKÄISYYKSIÄ. TYÖTÄ TEHDÄÄN MYÖS TARKASTUSSTANDARDIEN YHTEENSOVITTAMISEKSI (TOIMI 16) JA TARKASTUSTEN TULOKSISTA KERTOMISEN TEHOSTAMISEKSI (TOIMI 9). NÄIN TALOUDELLISUUS JA TEHOKKUUS LISÄÄNTYY JA VALVONTAJÄRJESTELMÄ TOIMII SUJUVAMMIN.

Lisäksi komission tarkastustyön, kansallisten tarkastuselinten havaitsemien tulosten seurannan sekä hyvien käytänteiden levittämisen tarkoituksena on omalta osaltaan parantaa järjestelmiä tarpeellisella tavalla. Näin edistetään varainkäytön valvonnan tavoitetta, jonka mukaan hyvitettyjen menojen olisi oltava niin virheettömiä ja säännönmukaisia kuin kohtuullisesti on mahdollista.

Komissio ja jäsenvaltiot ovat valmistelleet kauden 2000–2006 tilinpäätöstä, ja komissio julkaisee piakkoin aiheesta yksityiskohtaisia ohjeita.

g) Sisäiset politiikat, myös tutkimus (komission valmisteluasiakirja, 38–42 kohta)

KOMISSIO KEHITTÄÄ JA MUKAUTTAA JATKUVASTI SISÄISTÄ VALVONTAJÄRJESTELMÄÄNSÄ SIIHEN LIITTYVIEN RISKIEN HALLITSEMISEKSI. VUONNA 2005 EDISTYTTIIN HUOMATTAVASTI RISKIEN ANALYSOINNIN, ARVIOINNIN JA HALLINNAN JÄRJESTELMÄLLISEN TOIMINTAMALLIN KÄYTTÖÖN OTTAMISESSA.

Vuonna 2005 kehitettiin riskikehys. Tehtyä kattavaa strategisten riskien analyysiä toteutetaan parhaillaan osana vuoden 2006 hallintosuunnitelmaa.

Menettelyjä on yksinkertaistettu, sillä tietoteknisiä välineitä käytetään jatkuvasti enemmän.

Kyseisissä yksiköissä käytettiin tarkastuksen tuloksia myös ohjelmien valvontaympäristön arvioinnissa. Tässä yhteydessä otettiin huomioon kulukorvaushakemuksissa olevien virheiden yleisyys, jotta kuudennen puiteohjelman valvontaa voitaisiin parantaa (esim. tarkastustodistusten ja seuraamusten käyttöönoton avulla vähennetään virheitä tuensaajien ilmoittamissa kuluselvityksissä) ja tulevaa seitsemättä puiteohjelmaa yksinkertaistaa (esim. lisäämällä kiinteiden korvausosuuksien ja kokonaissummien käyttöä).

Vuonna 2005 toteutettiin puutteiden arviointi, ja nyt komission yksiköt osallistuvat komission toimintasuunnitelmaan useilla erityisillä toimenpiteillä. Painopistealueet ovat jälkitarkastusstrategia, tarkastusten tulosten käyttäminen hallinto- ja valvontajärjestelmiä kehitettäessä, talousprosessit, talouden alalla yleisestikin käyttöön otettu valvontajärjestelmä sekä seuranta- ja raportointijärjestelmät.

h) Ulkoiset toimet (komission valmisteluasiakirja, 43–45 kohta)

KOMISSIO ON JATKANUT VALVONTA- JA TARKASTUSJÄRJESTELMIENSÄ TEHOSTAMISTA ULKOISTEN TOINTEN ALALLA. ERITYISESTI SE ON VAHVISTANUT ULKOISIA TARKASTUKSIA, KUTEN NEUVOSTO ON SUOSITELLUT. ULKOISILLE TARKASTAJILLE ANNETAAN TOIMEKSIANNON YHTEYDESSÄ SELKEÄT OHJEET, JA TARKASTUSTEN TULOKSIA VALVOTAAN JA SEURATAAN.

EuropeAid on ottanut käyttöön toimenpiteitä tarkastusten seurannan parantamiseksi ja tehnyt tänä vuonna analyysin vuonna 2005 laadituista tilintarkastuskertomuksista. CRIS-AUDIT -tietokanta on osa EuropeAidin CRIS-järjestelmää ( Common Relex Information System ), jonka kautta voi tarkastella tarkastuksiin liittyvää tietoa. Komissio aikoo tehostaa tietokannan toimivuutta edelleen, jotta sekä päätoimipaikka että lähetystöt voisivat käyttää sitä paremmin.

i) Liittymistä valmisteleva tuki (komission valmisteluasiakirja, 46–48 kohta)

NEUVOSTO PANI TYYTYVÄISENÄ MERKILLE TILINTARKASTUSTUOMIOISTUIMEN TOTEAMUKSEN, ETTÄ VALVONTA- JA TARKASTUSJÄRJESTELMÄT KOMISSION KESKUSHALLINNON, LÄHETYSTÖJEN JA TODISTUKSIA ANTAVIEN VIRANOMAISTEN TASOLLA OLIVAT PÄÄASIASSA MOITTEETTOMAT JA TOIMIVAT KÄYTÄNNÖSSÄ KAIKKIEN LIITTYMISTÄ EDELTÄVIEN RAHOITUSVÄLINEIDEN (PHARE, TURKKI, ISPA JA SAPARD) SUHTEEN. TESTATUISSA MAKSUJEN PERUSTANA OLEVISSA TOIMISSA EI HAVAITTU ASIAVIRHEITÄ.

Tilintarkastustuomioistuin kehotti komissiota jatkamaan työtään liittymistä edeltävien rahoitusvälineiden moitteettoman varainhoidon varmistamiseksi. Komissio on jo reagoinut näihin suosituksiin. Se on esimerkiksi kiinnittänyt kansallisten viranomaisten huomion tarpeeseen toteuttaa kiireellisesti korjaustoimenpiteitä nykyiseen hajautettuun täytäntöönpanojärjestelmään, jossa hankintapäätökset ja tarjouskilpailun ratkaisemista koskevat päätökset on tarkastettava ennakolta.

j) Hallintomenot (komission valmisteluasiakirja, 49–52 kohta)

KOMISSIO ON HUOMIOINUT HALLINNOLLISIA MENOJA KOSKEVAT NEUVOSTON SUOSITUKSET. ERITYISESTI SE TOTEUTTAA VUONNA 2000 KÄYTTÖÖN OTETTUJEN SISÄISEN VALVONNAN STANDARDIEN PERUSVAATIMUSTEN VUOTUISEN SEURANNAN. KOMISSION YKSIKÖIDEN OMAN ARVION MUKAAN VUONNA 2005 NOUDATETTIIN 95 PROSENTTIA PERUSVAATIMUKSISTA, KUN VUONNA 2004 VASTAAVA OSUUS OLI 93 PROSENTTIA. JATKUVASTI MUUTTUVASSA TOIMINTAYMPÄRISTÖSSÄ TÄTÄ VOIDAAN KÄYTÄNNÖSSÄ PITÄÄ TÄYSIMÄÄRÄISENÄ NOUDATTAMISENA.

Neuvosto on esittänyt myös kaksi sääntelyvirastoja koskevaa suositusta. Virastot ovat riippumattomia elimiä, jotka vastaavat itse henkilöstön palkkaukseen, julkisiin hankintoihin ja tilinpitoon liittyvistä säännöistä ja menettelyistä. Komissio kuitenkin ohjaa ja tukee virastoja esimerkiksi tilinpidossa, hankinnoissa, henkilöstöasioissa ja tilien tarkastuksissa. Se myös antaa virastoille niiden pyynnöstä erityisapua esim. sääntöjen ymmärtämisessä ja tulkinnassa[4]. Virastoja olisi myös kannustettava kehittämään mahdollisuuksien mukaan keskinäistä yhteistyötä kulujen ja tiedon jakamiseksi.

k) Rahoitusvälineet ja pankkitoiminta (komission valmisteluasiakirja, 53–54 kohta)

PARAS TAE YHTEISÖN EDUN SUOJAAMISESTA ON SE, ETTÄ EUROOPAN INVESTOINTIRAHASTON JOHTOKUNTAAN OSALLISTUU JOHTAVIA VIRKAMIEHIÄ NIILTÄ KOLMELTA TAHOLTA, JOILLA ON TOIMINNAN KANNALTA ENITEN KIINNOSTUSTA EIR:N TOIMINTAAN. TÄTÄ SUOJAA TEHOSTAA ENTISESTÄÄN VUODEN 2005 PUOLESSAVÄLISSÄ EIR:SSA ALOITETTU NOUDATTAMISEN VALVONTATOIMI, JOHON LIITTYY ERITYINEN VALTUUTUS VARMISTAA, ETTÄ EU:N POLITIIKAN JA LAINSÄÄDÄNNÖN NOUDATTAMINEN ON VARMISTETTU TARKOITUKSENMUKAISIN JÄRJESTELYIN. KOMISSIO TEKEE LÄHEISTÄ YHTEISTYÖTÄ EIR:N KANSSA AUTTAAKSEEN SITÄ HOITAMAAN UUTTA TEHTÄVÄÄNSÄ TEHOKKAASTI.

II. ERILLISVIRASTOIHIN LIITTYVÄT SUOSITUKSET (komission valmisteluasiakirja, 55–57 kohta)

KOMISSIO PANEE NEUVOSTON SUOSITUKSEN TÄYTÄNTÖÖN. KOMISSIO ON YRITTÄNYT TOISTUVASTI LÖYTÄÄ RATKAISUN ERITYISESTI KYSYMYKSEEN, JOKA KOSKEE EUROOPAN UNIONIN ELINTEN KÄÄNNÖSKESKUSTA JA TYÖNANTAJAN OSUUTTA SEN TYÖNTEKIJÖIDEN ELÄKEOIKEUKSIEN MAKSAMISEEN. SE ON EHDOTTANUT KÄÄNNÖSKESKUKSEN JOHDOLLE ERILAISIA TOIMINTAMALLEJA JA TIETTYJÄ KAUSIA KOSKEVIA NEUVOTTELUJA. EHDOTUKSET EIVÄT OLE SAANEET VASTAKAIKUA, JA KOMISSIO ON PÄÄTTÄNYT ESITTÄÄ KANTELUN EUROOPAN YHTEISÖJEN TUOMIOISTUIMELLE.

III. PÄÄTELMÄT VARAINHOITOVUOTTA 2003 KOSKEVAN VASTUUVAPAUDEN MYÖNTÄMISMENETTELYN SEURANNASTA (komission valmisteluasiakirja, 58–63 kohta)

KOMISSIO ON TOTEUTTAMASSA VARAINHOITOVUOTTA 2003 KOSKEVAN VASTUUVAPAUDEN MYÖNTÄMISMENETTELYN SEURANTAAN LIITTYVIÄ SUOSITELTUJA TOIMIA ESIMERKIKSI RISKIENHALLINNAN MENETTELYJEN, TOIMINTOPERUSTEISEN JOHTAMISEN RIITTÄVIEN INDIKAATTOREIDEN JA UUDEN KIRJANPITOJÄRJESTELMÄN SUHTEEN.

Komissio toimittaa varainhoitoasetuksen 131 artiklan mukaisesti jo kolme kertaa vuodessa budjettivallan käyttäjälle kertomuksen talousarvion toteuttamisesta. Tämä kertomus ei kuitenkaan sisällä neuvoston esittämää erityistä analyysiä yhteisön tärkeimpien ohjelmien toteuttamisen kumulatiivisesta tilanteesta. Komissio toimittaa tällaisen analyysin vuosittain talousarvio- ja varainhallintoa koskevassa kertomuksessaan.

IV. TILINTARKASTUSTUOMIOISTUIMEN ERITYISKERTOMUKSET (komission valmisteluasiakirja, 64–79 kohta)

KOMISSIO TOTEUTTAA NEUVOSTON SUOSITTAMAT TOIMET, JOTKA LIITTYVÄT TILINTARKASTUSTUOMIOISTUIMEN ERITYISKERTOMUKSIIN YHTEISÖN ULKOPUOLELLE SUUNNATTAVAN TUEN HALLINNOINNIN HAJAUTTAMISESTA KOMISSION LÄHETYSTÖILLE (ERITYISKERTOMUS 10/2004), EUROOPAN PETOSTENTORJUNTAVIRASTON (OLAF) HALLINNOINNISTA (ERITYISKERTOMUS 1/2005), MAATALOUDEN YMPÄRISTÖMENOJEN TODENTAMISESTA MAASEUDUN KEHITTÄMISESSÄ (ERITYISKERTOMUS 3/2005) JA EUROOPAN PARLAMENTIN, KOMISSION JA NEUVOSTON TULKKAUSMENOISTA (ERITYISKERTOMUS 5/2005).

* * *

[1] Ks. myös varainhoitoasetuksen 147 artikla.

[2] Yleisen talousarvion toteuttamista sekä EKR:n ja erillisvirastojen toimintaa vuonna 2004 koskevat vastuuvapauden myöntämismenettelyt.

[3] Ks. suositukset 24 ja 61.

[4] Ks. myös liitteenä olevan valmisteluasiakirjan 49 ja 50 kohdassa mainitut esimerkit.